Покраини во Шведска

Покраините во Шведска (швед. landskap) се историски, географски и културни области. Во земјата има 25 покраини, кои денес немаат никаква политичко-административна функција, туку претставуваат културно-историска оставнина од минатото.

Сè до 1634 неколку од нив административни единици во составот на Шведска, но потоа биле заменети со окрузи (län). Некои подоцна биле освоени од Данска–Норвешка. Други, како историските покраини во Финска, засекогаш отпаднале од Шведска. Лапонија е единствената покраина стекната со колонизација.

Во некои случаи окрузите речиси наполно соодветствуваат на покраините. Ова е случај со округот и покраината Блекинге, како и округот, покраината и општината Готланд. Иако границите не им се совпаѓаат сосема, Херједален е единствената општина, заедно со Готланд, што носи име на покраина. Административните единици подложат на менување на нивните граници, додека пак покраините ги зафаќаат истите подрачја со векови.

 Покраини 

ГрбИмеИзворнодесно|350п|Покраините во Шведска30пБлекингеBlekinge30пБохусленBohuslän30пВермландVärmland30пВестерботенVästerbotten30пВестерјетландVästergötland30пВестманландVästmanland30пГотландGotland30пДаларнаDalarna30пДалсландDalsland30пЕландÖland30пЕстерјетландÖstergötland30пЈемтландJämtland30пЈестрикландGästrikland30пЛапонијаLappland30пМеделпадMedelpad30пНеркеNärke30пНорботенNorrbotten30пОнгерманландÅngermanland30пСедерманландSödermanland30пСканијаSkåne30пСмоландSmåland30пУпландUppland30пХаландHalland30пХелсингландHälsingland30пХерједаленHärjedalen

 Историја 

мини|десно|Покраините во Шведска од 1658 до 1809

Покраините водат потекло од малите кнежевства кои постепено потпаднале под власта на кралот на Шведска за време на обединувањето на земјата. Сè до донесувањето на државниот закон на кралот Магнус Ериксон (1350), секоја покраина имала свои закони и свое собрание (thing), што значи дека уживале целосна самоуправа. Историските провинции биле војвотства, но новоосвоените територии добивале статус на војвотства или грофовии, зависно од нивната поединечна важност.

Од сите освојувања извршени по одделувањето од Калмарскиот сојуз (1523), само некои биле придодадеи како како покраини. Најтрајните територии Шведска ги добила со Роскилдскиот мировен договор (1658), со постепеното припојување на поранешна данска Сканија  (покраините Сконе, Блекинге, Халанд и Готланд) заедно со норвешките области Бохуслен, Јемтланд и Херједален. Други територии биле под шведска власт два до три века пред да влезат во самата Шведска. Во периодот од 1814 до 1905 Норвешка била во личен сојуз со Шведска, но никогаш не станала дел од неа.

Според некои историчари, покраините како замисла повторно заживеале во XIX век.Jacobsson, Benny (2000). „Konstruktion av landskap. Exemplet Uppland “. Idéhistoriska perspektiv. уред. Ingemar Nilsson, Arachne 16, Гетеборг 2000, стр. 109-119. проверено на 20 октомври 2006 

 Краишта во Шведска 

Шведска историски се делела на четири краишта (lands):
 Јеталанд (Шведска)
 Свеаланд (Шведска, една покраина во Финска)
 Естерланд (Финска)
 Норланд (Шведска и Финска)

Јеталанд и Свеаланд пред 1000 г. се состоеле од ситни кнежевства. Главно племе во Геталанд биле Гетите; најзначајно племе во Свеаланд биле Свеите (Шведи). Под „Норланд“ се подразбирале сите неистражени северни предели. Естерланд во Финска бил составен дел од Шведска, но во 1809 бил припоен кон Русија како Големо кнежевство Финска, за во 1917 да стане независна држава - Финска. Границите на овие области неколкупати се менувале, па затоа Норланд, Свеаланд и Јеталанд се само делови од Шведска, како колектив од покраини.

 Поврзано 

Окрузи во Шведска
Краишта во Шведска
Административна поделба на Шведска

 Наводи 

Sweden